
RAPORT DE SPECIALITATE
la Proiectul de hotărâre privind alegerea viceprimarului comunei Șotrile, judeţul Prahova, pentru mandatul 2024-2028
Văzând Proiectul de hotărâre privind alegerea viceprimarului comunei Șotrile, judeţul Prahova, pentru mandatul 2024-20278 iniţiat primarul  comunei Șotrile, precizez următoarele:
Rolul, numirea şi eliberarea din funcţie a viceprimarului sunt reglementate de art. 152 din Ordonanta de urgenţă a Guvernului nr. 57/2019 privind Codul administrativ, cu modificările şi completările ulterioare:

Viceprimarul este subordonat primarului şi, în situaţiile prevăzute de lege, înlocuitorul de drept al acestuia, situaţie în care exercită, în numele primarului, atribuţiile ce îi revin acestuia. Primarul poate delega o parte din atribuţiile sale viceprimarului. 

Viceprimarul este ales, prin vot secret, cu majoritate absolută, din rândul membrilor consiliului local, la propunerea primarului sau a consilierilor locali.  Exercitarea votului se face pe bază de buletine de vot. Alegerea viceprimarului se realizează prin hotărâre a consiliului local.
Conform prevederilor art. 139 alin. (7) la (10) din Ordonanta de urgenţă a Guvernului nr. 57/2019 privind Codul administrativ, cu modificările şi completările ulterioare, pentru exercitarea votului secret se folosesc buletine de vot. 
Redactarea buletinelor trebuie să fie fără echivoc. Pentru exprimarea opţiunii se folosesc, de regulă, cuvintele „da” sau „nu” sau stamplila cu mențiunea VOTAT. Buletinele de vot se introduc într-o  urnă. La numărarea voturilor nu se iau în calcul buletinele de vot pe care nu este exprimată opţiunea consilierului local, a fost aplicata stampila/opțiunea în afara patrulaterului, stampila/opțiunea în ambele patruletere, sau au fost  folosite alte cuvinte. Abţinerile se numără la voturile împotrivă. 

 Eliberarea din funcţie a viceprimarului se poate face de consiliul local, prin hotărâre adoptată, prin vot secret, cu majoritatea a două treimi din numărul consilierilor în funcţie, la propunerea temeinic motivată a primarului sau a unei treimi din numărul consilierilor locali în funcţie. Eliberarea din funcţie a viceprimarului nu se poate face în ultimele 6 luni ale mandatului consiliului local. 

 La deliberarea şi adoptarea hotărârilor care privesc alegerea sau eliberarea din funcţie a viceprimarului participă şi votează consilierul local care candidează la funcţia de viceprimar, respectiv viceprimarul in functie a carui schimbare se propune.

 Pe durata exercitării mandatului, viceprimarul îşi păstrează statutul de consilier local, fără a beneficia de indemnizaţia aferentă acestui statut, fiindu-i aplicabile incompatibilităţile specifice funcţiei de viceprimar prevăzute de cartea I titlul IV din Legea nr. 161/2003, cu modificările şi completările ulterioare.  Durata mandatului viceprimarului este egală cu durata mandatului consiliului local. În cazul în care mandatul consiliului local încetează sau încetează calitatea de consilier local, înainte de expirarea duratei normale de 4 ani, încetează de drept şi mandatul viceprimarului, fără vreo altă formalitate.
Proiectul de hotărâre propus se încadrează în  prevederile  art. 152 şi  art. 129 alin. (1) din Ordonanţa de Urgenţă a Guvernului nr. 57/2019 privind Codul administrativ.  
            Potrivit prevederilor art. 139  alin. (1) coroborate cu art. 5  litera « cc »,  din Ordonanţa de urgenţă a Guvernului nr. 57/2019 privind Codul administrativ, hotărârea se adoptă cu  majoritatea absolută a  consilierilor locali  în funcţie.


   Pentru aceste considerente, în temeiul art. 243 alin.(1) litera « a » din Ordonanţa de urgenţă a Guvernului nr. 57/2019 privind Codul administrativ, avizez favorabil Proiectul de hotărâre menţionat mai sus, care va fi supus dezbaterii în şedinţa  Consiliului Local din data de  26 nov 2024.

Secretarul general al comunei , 
Mihaela MANOLE

